CELEX: 62008TN0092
Language: da
Date: 2008-02-22 00:00:00
Title: Sag T-92/08: Sag anlagt den 22. februar 2008 — Republikken Cypern mod Kommissionen

7.6.2008   
            
            
               DA
            
            
               Den Europæiske Unions Tidende
            
            
               C 142/28
            
         Sag anlagt den 22. februar 2008 — Republikken Cypern mod Kommissionen
   (Sag T-92/08)
   (2008/C 142/51)
   Processprog: græsk
   Parter
   
      Sagsøger: Republikken Cypern (ved T. Kliridis)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af udbudsbekendtgørelsen EuropeAid/126111/C/SER/CY med henblik på indgåelse af en kontrakt vedrørende »Technical Assistance to support the ongoing reform of the primari and secondary education sector«, offentliggjort — udelukkende på engelsk — den 14. december 2007 eller omkring dette tidspunkt på webstedet http://ec.europa.eu/europaid/tender/data/, og annullation af bekendtgørelsens artikel 5 og 28.2.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren påstår, at den anfægtede udbudsbekendtgørelse er ulovlig af følgende grunde:
   
               —
            
            
               For det første fordi Kommissionen ved offentliggørelsen af den omtvistede udbudsbekendtgørelse overskred og/eller tilsidesatte dens hjemmel, nemlig Rådets forordning (EF) nr. 389/2006 af 27. februar 2006 om oprettelse af et instrument for økonomisk støtte til fremme af den økonomiske udvikling af det tyrkisk-cypriotiske samfund og om ændring af forordning (EF) nr. 2667/2000 om Det Europæiske Genopbygningsagentur (1).
            
         
               —
            
            
               For det andet fordi den pågældende udbudsbekendtgørelse strider mod og/eller er uforenelig med artikel 299 EF, som ændret ved artikel 19 i akten vedrørende tiltrædelsesvilkårene for Den Tjekkiske Republik, Republikken Estland, Republikken Cypern, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik (2) (herefter »tiltrædelsesakten af 2003«) og af protokol nr. 10 om Cypern i tiltrædelsesakten af 2003 (3).
            
         
               —
            
            
               For det tredje fordi udbudsbekendtgørelsen strider mod og/eller er uforenelig med de forpligtelser, som følger af internationale bindende retsregler og af FN Sikkerhedsråds resolution 541 (1983) og 550 (1984).
            
         
               —
            
            
               For det fjerde fordi udbudsbekendtgørelsen strider mod og/eller er uforenelig med princippet om det korrekte samarbejde mellem Den Europæiske Unions institutioner og medlemsstaterne, som nedfældet i artikel 10 EF.
            
         
               —
            
            
               For det femte fordi udbudsbekendtgørelsen ikke blev offentliggjort i Den Europæiske Unions Tidende.
            
         
      (1)  EUT L 65, s. 5.
   
      (2)  EUT L 236, s. 33.
   
      (3)  EUT L 236, s. 955.